কাকরাইলে অবস্থিত রাজমণি সিনেমা হলে চলছে ‘মনে রেখ’। হলের ম্যানেজার দিলীপ কুমার এনটিভি অনলাইনকে বলেন, ‘আমরা আসলে হতাশ। কারণ ঈদের দিন থেকে ছবিটি দর্শক দেখছে না। আমরা ভালো ছবি বলি সেই ছবিকে, যে ছবি দর্শক দেখে। বাংলাদেশে শাকিব খানের ছবি ছাড়া আসলে অন্য কোনো ছবি ব্যবসা করতে পারছে না। ভালো ছবি মুক্তি পেলে প্রথম দিনের তুলনায় দ্বিতীয় দিন ভিড় হয়। কিন্তু এই ছবিটি একই তালে চলছে। আজ একশর মতো দর্শক নিয়ে আমরা ছবিটি চালাচ্ছি।